ddrg/super_eurlex huggingface dataset:
2.

Článok 3 sa nahrádza takto: „Článok 3 Mandát Na dosiahnutie uvedených cieľov politiky sa OZEÚ udeľuje mandát: a) nadväzovať vzťahy s vládami, parlamentmi a inými kľúčovými politickými aktérmi, súdnictvom a občianskou spoločnosťou v regióne; b) nabádať krajiny regiónu k spolupráci a uľahčovať takúto spoluprácu v regionálnych záležitostiach spoločného záujmu, ako sú napr. spoločné bezpečnostné hrozby a boj proti terorizmu, nedovolenému obchodovaniu a organizovanej trestnej činnosti; podporovať a uľahčovať cezhraničnú a prihraničnú spoluprácu tam, kde je to možné, v záujme riešenia miestnych potrieb a budovania dôvery a zmierenia; c) prispievať k mierovému riešeniu konfliktov v súlade so zásadami medzinárodného práva a uľahčovať vykonávanie takého riešenia v úzkej spolupráci s Organizáciou Spojených národov a OBSE a na podporu Minskej skupiny OBSE a jej spolupredsedov; d) pokiaľ ide o krízu v Gruzínsku: i) pomáhať pri príprave medzinárodných rozhovorov uskutočňovaných podľa bodu 6 plánu na riešenie konfliktu z 12. augusta 2008, medzinárodné rokovania v Ženeve, a jeho vykonávacích opatrení z 8. septembra 2008 vrátane dojednaní o bezpečnosti a stabilite v regióne; riešiť otázku utečencov a vnútorne vysídlených osôb na základe medzinárodne uznávaných zásad a všetky ostatné otázky po vzájomnej dohode zúčastnených strán, ii) pomáhať pri vymedzení pozície Únie a na úrovni OZEÚ ju zastupovať na rokovaniach uvedených v bode i) a iii) uľahčovať vykonávanie plánu na riešenie konfliktu z 12. augusta 2008 a jeho vykonávacích opatrení z 8. septembra 2008; e) uľahčovať vypracovanie a vykonávanie opatrení na budovanie dôvery v koordinácii s expertízou členských štátov, ak je k dispozícii a ak je to vhodné; f) uľahčovať a podporovať inkluzívne úsilie o budovanie mieru v spoločnostiach s cieľom prekonať konflikty a upevniť mier; g) podľa potreby pomáhať pri príprave príspevku Únie k možnému riešeniu konfliktu; h) zintenzívňovať dialóg Únie s hlavnými dotknutými zainteresovanými stranami o otázkach regiónu; i) pomáhať Únii pri ďalšom rozvíjaní komplexnej politiky voči Zakaukazsku; j) v rámci činností stanovených v tomto článku prispievať k vykonávaniu politiky Únie v oblasti ľudských práv a usmernení Únie pre oblasť ľudských práv, najmä pokiaľ ide o deti a ženy v oblastiach zasiahnutých konfliktom, a to najmä sledovaním a riešením vývoja v tejto súvislosti.“
(4)

Záznam o jednej zosnulej osobe by sa mal vypustiť zo zoznamu označených osôb a subjektov uvedeného v prílohe I k rozhodnutiu 2011/101/SZBP. Reštriktívne opatrenia by sa mali obnoviť v prípade troch osôb a jedného subjektu uvedených v danej prílohe a v prípade dvoch osôb uvedených v danej prílohe by sa mali aktualizovať identifikačné údaje a dôvody na označenie. V prípade troch osôb uvedených v prílohe II k uvedenému rozhodnutiu by sa malo obnoviť pozastavenie reštriktívnych opatrení a z prílohy II k uvedenému rozhodnutiu by sa mala vypustiť jedna zosnulá osoba.
(1)

Spoločnosť Bayer Agriculture BVBA so sídlom v Belgicku je zástupcom spoločnosti Monsanto Company, ktorá má sídlo v Spojených štátoch amerických, v Únii, pokiaľ ide o povolenie umiestňovať na trh výrobky, ktoré obsahujú geneticky modifikovanú repku olejnú, sú z nej zložené alebo vyrobené, povolené vykonávacím rozhodnutím Komisie (EÚ) 2017/2453 (2). Spoločnosť BASF Agricultural Solutions Seed US LLC so sídlom v Spojených štátoch amerických je ďalším držiteľom povolenia na geneticky modifikovanú repku olejnú povolenú uvedeným vykonávacím rozhodnutím.
(2)

Mandát OZEÚ by sa mal predĺžiť o ďalšie obdobie 17 mesiacov a mala by sa stanoviť nová referenčná suma na obdobie od 1. apríla 2021 do 31. augusta 2022.
(6)

V prílohe I k vykonávaciemu rozhodnutiu Komisie (EÚ) 2019/1326 (5) sa uvádzajú odkazy na harmonizované normy, ktoré sú základom pre predpoklad zhody so smernicou 2014/30/EÚ. S cieľom zabezpečiť, aby odkazy na harmonizované normy vypracované na podporu smernice 2014/30/EÚ boli uvedené v jednom akte, by sa odkaz na normu EN IEC 60947-5-2:2020 mal zahrnúť do uvedenej prílohy.
(2)

V rozhodnutí (EÚ) 2020/430 sa stanovuje, že Rada môže toto rozhodnutie obnoviť, ak to odôvodňujú pretrvávajúce výnimočné okolnosti. Rada 21. apríla 2020 rozhodnutím (EÚ) 2020/556 (3) predĺžila výnimku stanovenú v článku 1 rozhodnutia (EÚ) 2020/430 o ďalšie obdobie jedného mesiaca od 23. apríla 2020. Toto predĺženie platnosti výnimky malo trvať do 23. mája 2020. Rada 20. mája 2020 rozhodnutím (EÚ) 2020/702 (4) predĺžila výnimku stanovenú v článku 1 rozhodnutia (EÚ) 2020/430 do 10. júla 2020. Rada 3. júla 2020 rozhodnutím (EÚ) 2020/970 (5) predĺžila uvedenú výnimku do 10. septembra 2020. Rada 4. septembra 2020 rozhodnutím (EÚ) 2020/1253 (6) predĺžila uvedenú výnimku do 10. novembra 2020. Rada 6. novembra 2020 rozhodnutím (EÚ) 2020/1659 (7) predĺžila uvedenú výnimku do 15. januára 2021. Rada 12. januára 2021 rozhodnutím (EÚ) 2021/26 (8), predĺžila uvedenú výnimku do 19. marca 2021.
(5)

V rozhodnutí EBA o poskytovaní informácií na účely dohľadu príslušnými orgánmi Európskemu orgánu pre bankovníctvo (EBA /DC/2020/334) (6), ktorým sa zrušuje rozhodnutie EBA z 23. septembra 2015 (EBA/DC/2015/130), sa od príslušných orgánov vyžaduje, aby v súlade s usmerneniami EBA z roku 2019 predkladali údaje o plánoch financovania všetkých úverových inštitúcií, ktoré patria do ich pôsobnosti v oblasti dohľadu. Okrem toho sa v uvedenom rozhodnutí EBA všetky úverové inštitúcie zaraďujú buď do kategórie „najväčšie inštitúcie v členskom štáte“ alebo do kategórie „menšie inštitúcie“ na účely určenia lehôt, v ktorých majú príslušné orgány predkladať EBA požadované údaje. Je vhodné, aby ECB tieto klasifikácie zohľadnila.
(5)

S cieľom predísť akémukoľvek zbytočnému narušeniu obchodu v Únii, vyhnúť sa vytváraniu neodôvodnených prekážok obchodu tretími krajinami, ako aj zabrániť šíreniu malého úľového chrobáka do iných častí Únie je vhodné stanoviť obmedzenia pohybu určitých komodít, ktoré umožňujú šírenie malého úľového chrobáka. Tieto obmedzenia by mali byť podobné obmedzeniam, ktoré stanovili talianske orgány, a obmedzeniam, ktoré sú v súčasnosti stanovené vo vykonávacom rozhodnutí 2014/909/EÚ. Oblasti, na ktoré sa tieto núdzové opatrenia vzťahujú, by mali byť obmedzené na región Kalábria.
(12)

Prvou z podmienok, ktoré by sa mali splniť, je stanovenie priaznivého štatútu zdravia zvierat v súlade s medzinárodne dohodnutými normami Svetovej organizácie pre zdravie zvierat v prípade všetkých chorôb, ktoré sú by sa mohli prenášať pri obchodovaní s týmto výrobkom. Ak takéto medzinárodne dohodnuté normy neexistujú, stanovenie štatútu by sa malo vykonať v súlade s príslušnými kritériami uplatniteľnými podľa práva Únie. Predpokladá sa, že štatút zdravia zvierat v oblastiach Cyperskej republiky, ktoré nie sú pod efektívnou kontrolou vlády Cyperskej republiky, sa stanoví rozhodnutím Komisie. V závislosti od situácie v oblasti zdravia zvierat sa v potvrdení o zdravotnom stave zvierat uvedenom v prílohe zvážia alternatívne spôsoby ošetrenia vrátane ošetrenia uvedeného vo vykonávacom nariadení Komisie. Po stanovení priaznivého štatútu zdravia zvierat by ďalšou podmienkou, ktorú treba splniť, malo byť zavedenie ročného programu monitorovania rezíduí, ktorý by mal vypracovať delegovaný orgán. Predpokladá sa, že Komisia bude tento program schvaľovať každý rok prijatím rozhodnutia.
(3)

V tejto súvislosti a v súlade so záväzkom Únie riešiť všetky problematické otázky týkajúce sa Iránu vrátane situácie v oblasti ľudských práv by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe k rozhodnutiu 2011/235/SZBP malo zaradiť osem osôb a tri subjekty.
(9)

Spojené kráľovstvo by sa preto malo začleniť do prílohy I k rozhodnutiu 2008/971/ES bez toho, aby bolo dotknuté uplatňovanie práva Únie na Spojené kráľovstvo a v Spojenom kráľovstve v súvislosti so Severným Írskom v súlade s článkom 5 ods. 4 Protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu.
(2)

Politický a bezpečnostný výbor v súvislosti so strategickým preskúmaním operácie EUNAVFOR MED IRINI súhlasil, že by sa operácia mala predĺžiť do 31. marca 2023.
(12)

Spojené kráľovstvo by sa preto malo začleniť do prílohy I k rozhodnutiu 2003/17/ES a do prílohy k rozhodnutiu 2005/834/ES bez toho, aby bolo dotknuté uplatňovanie práva Únie na Spojené kráľovstvo a v Spojenom kráľovstve v súvislosti so Severným Írskom v súlade s článkom 5 ods. 4 Protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu.
(13)

Cyprus takisto predĺžil opatrenie súvisiace so zdravím, ktorého cieľom je riešiť krízu spôsobenú ochorením COVID-19, stanovené v zákone č. 27(I)/2020, zákone č. 49(I)/2020, zákone č. 140(I)/2020 a zákone č. 36(I)/2021, ako aj v regulačných administratívnych aktoch (13). Režimom nemocenskej dávky, ako sa uvádza v článku 3 písm. h) vykonávacieho rozhodnutia (EÚ) 2020/1344, sa poskytuje náhrada mzdy pre zamestnancov súkromného sektora a samostatne zárobkovo činné osoby pod podmienkou, že patria do kategórie ohrozených osôb podľa zoznamu uverejneného ministerstvom zdravotníctva, orgány ich umiestnili do karantény alebo sa nakazili ochorením COVID-19. Toto opatrenie bolo pôvodne platné od marca 2020 do júna 2020 a bolo následne predĺžené na obdobie od novembra 2020 do júla 2021.
(6)

Zákonom č. XII-2470 o zamestnanosti z 21. júna 2016 zmenenom v roku 2020 (3), ako sa uvádza v článku 3 písm. a) vykonávacieho rozhodnutia (EÚ) 2020/1350, Litva zaviedla režim vyplácania dotácií zamestnávateľom s cieľom pokryť odhadované mzdy pre každého zamestnanca počas nečinnosti, a to ako podporu počas obdobia karantény a obdobia núdzového stavu. Pred 1. januárom 2021 sa zamestnávateľ mohol rozhodnúť, či využije dotácie na pokrytie 70 % mzdy, a to najviac do výšky 1,5-násobku minimálnej mzdy, alebo na pokrytie 90 % mzdy (100 % v prípade zamestnancov vo veku 60 a viac rokov), a to najviac do výšky minimálnej mzdy. Od 1. januára 2021 môže zamestnávateľ dostávať dotácie na pokrytie 100 % mzdy až do výšky 1,5-násobku minimálnej mzdy. Zamestnávatelia zapojení do režimu si musia prinajmenšom tri mesiace po skončení vyplácania dotácie udržať aspoň 50 % svojich zamestnancov.
(6)

Konkrétnejšie sa žiadosť Grécka týka právneho aktu zo 14. marca 2020 (3), ktorý sa uvádza v článku 3 písm. a) vykonávacieho rozhodnutia (EÚ) 2020/1346, ktorým sa zaviedol osobitný príspevok pre zamestnancov súkromného sektora, ktorým bola pozastavená platnosť pracovnej zmluvy. Cieľom tohto opatrenia je chrániť zamestnanosť v spoločnostiach, ktoré zastavujú svoju činnosť na základe verejného príkazu alebo ktoré patria do hospodárskych odvetví výrazne zasiahnutých výskytom ochorenia COVID-19, a týka sa poskytovania osobitného mesačného príspevku vo výške 534 EUR pre zamestnancov, ktorým bola pozastavená platnosť pracovnej zmluvy. Predpokladom na získanie dávky v rámci režimu je to, že zamestnávateľ si ponechá rovnaký počet zamestnancov (to znamená presne tých istých zamestnancov) na obdobie rovnajúce sa obdobiu, počas ktorého bola platnosť pracovnej zmluvy pozastavená. Opatrenie bolo predĺžené do 31. marca 2021 v prípade riadnych pracovníkov a do 31. októbra 2021 v prípade sezónnych pracovníkov. Ďalšie predĺženia sa môžu uplatňovať na klesajúci počet oprávnených hospodárskych odvetví v nadchádzajúcich mesiacoch.
(6)

Zákonom o maltských podnikoch (kapitola 463 Zbierky zákonov Malty) [L-Att dwar il-Korporazzjoni għall-Intrapriża ta‘ Malta (Kap. 463 tal-Liġijiet ta‘ Malta)] a oznámením vlády č. 389 z 13. apríla 2020 (Notifikazzjoni tal-Gvern Nru 389 tat-13 ta‘ April 2020), ktoré sa uvádzajú v článku 3 písm. a) vykonávacieho rozhodnutia (EÚ) 2020/1352, sa zaviedol mzdový príplatok COVID-19, ktorý je určený zamestnancom a samostatne zárobkovo činným osobám a vypláca sa s cieľom riešiť prerušenie práce spôsobené výskytom ochorenia COVID-19. V období od marca do júna 2020 boli zamestnanci na plný pracovný čas pracujúci v odvetviach najviac postihnutých krízou, ktoré sú uvedené v prílohe A k oznámeniu vlády č. 389, oprávnení na mesačnú mzdovú podporu vo výške 800 EUR. Zamestnanci na plný pracovný čas v menej postihnutých odvetviach uvedených v prílohe B, na ktorú odkazuje oznámenie vlády č. 389, boli oprávnení poberať mesačný príspevok 160 EUR. Nižšiu podporu mohli dostať aj zamestnanci na kratší pracovný čas. V júli 2020 sa prehodnotili zoznamy odvetví uvedených v oboch prílohách. Zamestnancom na plný pracovný čas v odvetviach, ktoré sa v rámci režimu pôvodne podporovali, ale v zmenenej prílohe A ani B nie sú uvedené, sa poskytla pomoc v podobe mzdového príplatku vo výške 600 EUR. Režim s uvedenými podmienkami bol predĺžený do konca roka 2020. Od januára 2021 výška mzdového príplatku odráža pokles predaja za šesť mesiacov medzi marcom a októbrom 2020 v porovnaní s obratom vykázaným za šesť mesiacov medzi marcom a októbrom 2019. Ak nie sú k dispozícii záznamy o DPH, mzdový príplatok sa vypláca na základe kritérií platných v roku 2020. Predpokladá sa, že tento režim bude trvať do konca roka 2021. V druhej polovici roka 2021 podpora zostane v platnosti pre ubytovacie a stravovacie činnosti v súlade so stanovenými parametrami. V prípade ostatných oprávnených činností podpora klesne v treťom štvrťroku 2021 na 66 % a v poslednom štvrťroku ďalej klesne na 33 %. Režim zostane dostupný len pre tie podniky, ktoré už boli oprávnené na podporu v rámci pôvodného režimu. V súčasnosti je režim v praxi uplatňovaný prostredníctvom „Malta Enterprise“ a bližšie sa upresní v pripravovanom oznámení vlády. Podľa nových pravidiel bude režim určený aj na nahradenie zamestnancov (t. j. nahradenie tých zamestnancov, ktorí dobrovoľne ukončili pracovný pomer po júni 2020), pokiaľ sa neprekročí počet zamestnancov ku koncu mája 2020. Orgány požiadali len o časť verejných výdavkov súvisiacich so zamestnancami, ktorí boli nepretržite zamestnaní, s výnimkou časti výdavkov na novoprijatých zamestnancov.
(10)

Predĺženie nemocenských dávok v súvislosti s ochorením COVID-19, ako sa uvádza v článku 3 písm. g) vykonávacieho rozhodnutia (EÚ) 2020/1351, do 30. júna 2021 bolo stanovené zmenami zákona o poistení v materstve a nemocenskom poistení z 12. novembra 2020 (13). Opatrením sa poskytujú štátom vyplácané nemocenské dávky ľuďom, ktorí nemohli chodiť do práce v dôsledku požiadavky na absolvovanie domácej izolácie alebo domácej karantény, zatiaľ čo časť nemocenskej dávky sa zvyčajne delí so zamestnávateľom.
(10)

Moldavsko predložilo Komisii plán pre akvakultúru, ktorý sa nevzťahuje na kôrovce, a plán pre mlieko. Predložený plán pre mlieko poskytuje dostatočné záruky a mal by sa schváliť. Preto by sa do zoznamu mala doplniť špecifikácia vylučujúca kôrovce zo schválenia týkajúceho sa akvakultúry a do zoznamu by sa mal zahrnúť zápis týkajúci sa Moldavska, pokiaľ ide o mlieko.
(6)

Mala by sa preto vytvoriť technická infraštruktúra s názvom „platforma na výmenu údajov z FVC“ s cieľom umožniť bezpečnú, včasnú a účinnú výmenu údajov medzi príslušnými orgánmi EWRS jednotlivých členských štátov, a to umožnením interoperabilného a automatického zasielania informácií z ich existujúcich vnútroštátnych digitálnych systémov FVC iným príslušným orgánom EWRS. Mala by vychádzať z existujúcej platformy na výmenu údajov, ktorú vyvinula Agentúra Európskej únie pre bezpečnosť letectva (EASA), pričom EASA by v súvislosti so spracúvaním osobných údajov prostredníctvom platformy na výmenu údajov z FVC, ako sa stanovuje v tomto vykonávacom rozhodnutí, nemala zohrávať žiadnu úlohu. V súlade s článkom 9 ods. 3 rozhodnutia 1082/2013/EÚ by platforma na výmenu údajov z FVC mala umožňovať aj výmenu obmedzených epidemiologických údajov potrebných na vyhľadávanie kontaktov. S cieľom zabrániť prekrývaniu činností alebo opatreniam, ktoré sú v rozpore s existujúcimi štruktúrami a mechanizmami monitorovania závažných cezhraničných ohrození zdravia, včasného varovania pred takýmito hrozbami a boja proti nim, by sa v rámci EWRS mala vytvoriť platforma na výmenu údajov z FVC ako doplnok k funkcii selektívneho zasielania správ, ktorá existuje v rámci tohto systému.
(3)

Okrem toho by sa v súlade s novým regulačným rámcom uplatniteľným na investičné spoločnosti, najmä nariadením Európskeho parlamentu a Rady (EÚ) 2019/2033 (5), určité investičné spoločnosti vykonávajúce činnosti upisovania finančných nástrojov a/alebo umiestňovania finančných nástrojov na základe pevného záväzku podľa smernice 2014/65/EÚ mali od 26. júna 2021 považovať za úverové inštitúcie. Uvedené subjekty by sa však do uvedeného dátumu naďalej prechodne považovali za investičné spoločnosti, pokiaľ im bolo udelené povolenie ako úverovej inštitúcii podľa nového regulačného rámca.
(2)

V rozhodnutí (EÚ) 2020/430 sa stanovuje, že Rada môže toto rozhodnutie obnoviť, ak to odôvodňujú pretrvávajúce výnimočné okolnosti. Rada 21. apríla 2020 rozhodnutím (EÚ) 2020/556 (3) predĺžila výnimku stanovenú v článku 1 rozhodnutia (EÚ) 2020/430 o ďalšie obdobie jedného mesiaca, a to do 23. mája 2020. Rada 20. mája 2020 rozhodnutím (EÚ) 2020/702 (4) predĺžila výnimku stanovenú v článku 1 rozhodnutia (EÚ) 2020/430 do 10. júla 2020. Rada 3. júla 2020 rozhodnutím (EÚ) 2020/970 (5) predĺžila uvedenú výnimku do 10. septembra 2020. Rada 4. septembra 2020 rozhodnutím (EÚ) 2020/1253 (6) predĺžila uvedenú výnimku do 10. novembra 2020. Rada 6. novembra 2020 rozhodnutím (EÚ) 2020/1659 (7) predĺžila uvedenú výnimku do 15. januára 2021. Rada 12. januára 2021 rozhodnutím (EÚ) 2021/26 (8), predĺžila uvedenú výnimku do 19. marca 2021. Rada 12. marca 2021 rozhodnutím (EÚ) 2021/454 (9) predĺžila uvedenú výnimku do 21. mája 2021.
(3)

Politický a bezpečnostný výbor v súvislosti so strategickým preskúmaním misie EUAM Ukraine súhlasil, že misia EUAM Ukraine by sa mala predĺžiť do 31. mája 2024 a že strategické posúdenie by sa malo uskutočniť po dvoch rokoch, pričom by sa malo zamerať na vývoj politického rozmeru.
(3)

Črevá zvierat môžu obsahovať rezíduá účinných látok. Takéto rezíduá sa našli v črevách dovezených do Únie z niektorých tretích krajín a nahlásených do systému rýchleho varovania pre potraviny a krmivá od roku 2015 a týkali sa zakázaných látok s antimikrobiálnou aktivitou. Uvedené rezíduá sa môžu vyskytovať v črevách v dôsledku podávania antimikrobík na zabránenie bakteriálnemu skazeniu. Komisia by preto mala zabezpečiť chemickú bezpečnosť čriev zavedením požiadavky, aby črevá zvierat mohli vstupovať do Únie len z tých tretích krajín uvedených v zozname v prílohe k rozhodnutiu 2011/163/EÚ, ktoré vo svojich schválených plánoch monitorovania rezíduí poskytli pre túto komoditu požadované záruky. Článok 2 ods. 1 rozhodnutia 2011/163/EÚ by sa preto mal zodpovedajúcim spôsobom zmeniť.
(2)

Rozhodnutie (SZBP) 2019/797 sa uplatňuje do 18. mája 2021. Na základe preskúmania uvedeného rozhodnutia by sa platnosť reštriktívnych opatrení, ktoré sú v ňom stanovené, mala predĺžiť do 18. mája 2022.
(20)

Vykonávacím rozhodnutím Komisie (EÚ) 2020/1146 (7) bol odkaz na harmonizovanú normu EN 50178:1997 zahrnutý do prílohy II k vykonávaciemu rozhodnutiu (EÚ) 2019/1956, v ktorej sa uvádzajú odkazy na harmonizované normy vypracované na podporu smernice 2014/35/EÚ, ktoré sú vyňaté zo série C, bez uvedenia dátumu vypustenia. Preto je potrebné nahradiť príslušný záznam prílohy II k vykonávaciemu rozhodnutiu (EÚ) 2019/1956 novým záznamom obsahujúcim odkaz na normu EN 50178:1997 a dátum vypustenia. Vzhľadom na to, že norma EN 50178:1997 bola revidovaná normou EN 62477-1:2012 a jej zmenou EN 62477-1:2012/A11:2014, na ktoré sa uverejnili odkazy v sérii C Úradného vestníka Európskej únie v oznámení (2018/C 326/02), je potrebné poskytnúť výrobcom ďalší čas, aby sa pripravili na uplatňovanie harmonizovanej normy EN 62477-1:2012 a jej zmeny. Vypustenie normy EN 50178:1997 by sa preto malo odložiť.
1.

V článku 8 ods. 2 sa písmeno c) nahrádza takto: „c) ktoré sú zapojené do činností, ktoré ohrozujú mier, stabilitu či bezpečnosť Líbye alebo ktoré bránia alebo škodia úspešnému ukončeniu jej politickej transformácie, alebo ktoré takéto činnosti podporujú, a to aj prostredníctvom: i) plánovania, riadenia alebo páchania činov, ktoré sú porušením platného medzinárodného práva v oblasti ľudských práv alebo medzinárodného humanitárneho práva, alebo činov, ktoré predstavujú porušovanie ľudských práv, v Líbyi; ii) útokov proti akémukoľvek letisku, vnútrozemskému alebo námornému prístavu v Líbyi, alebo proti líbyjskej štátnej inštitúcii alebo zariadeniu, alebo proti akémukoľvek zahraničnému zastúpeniu v Líbyi; iii) poskytovania podpory ozbrojeným skupinám alebo zločineckým sieťam, a to aj prostredníctvom nezákonnej ťažby ropy alebo akýchkoľvek iných prírodných zdrojov v Líbyi; iv) ohrozovania líbyjských štátnych finančných inštitúcií alebo Líbyjskej národnej ropnej spoločnosti alebo vyvíjania nátlaku na ne, alebo účasti na akejkoľvek činnosti, ktorá môže viesť k sprenevere líbyjských štátnych finančných prostriedkov alebo ju môže mať za následok; v) porušovania ustanovení zbrojného embarga v Líbyi stanovených v rezolúcii BR OSN č. 1970 (2011) a v článku 1 tohto rozhodnutia alebo poskytovania pomoci pri obchádzaní týchto ustanovení; vi) bránenia alebo škodenia voľbám navrhnutým v pláne líbyjského fóra pre politický dialóg; vii) konania v záujme alebo v mene alebo na pokyn osôb a subjektov zaradených do zoznamu;“.
(5)

V kontexte strategického preskúmania misie EUBAM Libya sa Politický a bezpečnostný výbor (PBV) 2. marca 2021 dohodol, že misia by sa mala predĺžiť o dva roky do 30. júna 2023. PBV sa okrem toho 30. marca 2021 dohodol, že sa do mandátu misie doplní druhý strategický cieľ na podporu mierového úsilia v Líbyi pod vedením OSN ako súčasť berlínskeho procesu, a to v rámci jej hlavných oblastí činnosti (riadenie hraníc, presadzovanie práva a trestná justícia), pričom o akejkoľvek prípadnej budúcej podpore prostredníctvom misie by sa malo rozhodnúť neskôr na základe osobitnej strategickej analýzy predloženej zo strany Európskej služby pre vonkajšiu činnosť, ak by OSN alebo líbyjské orgány podali formálnu žiadosť.
1.

Do tabuľky „Právnické osoby, subjekty alebo orgány podľa článku 4 ods. 1“ sa dopĺňa táto právnická osoba: Názov Prepis z bieloruštiny do angličtiny Prepis z ruštiny do angličtiny Názov (v bieloruštine) (v ruštine) Identifikačné údaje Odôvodnenie zaradenia do zoznamu Dátum zaradenia do zoznamu „15. Belaeronavigatsia State-owned enterprise V bieloruštine: Белаэронавiгация Дзяржаўнае прадпрыемства V ruštine: Белаэронавигация Государственное предприятие Adresa: 19 Korotkevich Str., Minsk, 220039, Republic of Belarus Tel. +375 (17) 215-40-51 Fax: +375 (17) 213-41-63 Webové sídlo: http://www.ban.by/ E-mailová adresa: office@ban.by Dátum registrácie: 1996 Štátny podnik BELAERONAVIGATSIA je zodpovedný za bieloruské riadenie letovej prevádzky Je preto zodpovedný za odklonenie osobného letu FR4978 na letisko v Minsku bez náležitého odôvodnenia 23. mája 2021. Cieľom tohto politicky motivovaného rozhodnutia bolo zadržanie a uväznenie opozičného novinára Ramana Prataseviča a Sofie Sapegovej a je formou potláčania občianskej spoločnosti a demokratickej opozície v Bielorusku. Štátny podnik BELAERONAVIGATSIA je preto zodpovedný za potláčanie občianskej spoločnosti a demokratickej opozície. 21. 6. 2021“
(3)

V kontexte strategického preskúmania misie EULEX KOSOVO sa Politický a bezpečnostný výbor (ďalej len „PBV“) dohodol, že misia by sa mala predĺžiť do 14. júna 2023 a úloha poskytovať operačnú podporu dialógu, ktorý sprostredkúva EÚ, by sa mala presunúť do 31. decembra 2022 na úrad Európskej únie v Kosove.